text: IB3 | El projecte d'ampliació d'Alcudiamar, a exposició pública
  Portada > societat > El projecte d'ampliació d'Alcudiamar, a exposició pública
  El projecte d'ampliació d'Alcudiamar, a exposició pública
  El pla actual ha reduït en 2000 metres quadrats l'ampliació del varador i ha minvat el dragatge del fons marí
  25/02/2020 13:59h
  Fins dia 6 d'abril, entitats, Administració Pública i persones interessades podran presentar al·legacions al projecte d'ampliació del port esportiu Alcudiamar. El termini d'exposició pública és una passa més per aconseguir l'autorització definitiva per executar les obres.
  El projecte nou redueix també el dragatge del fons marí de 184.000 metres cúbics, a 6.500. Però aquestes modificacions no són suficients per la plataforma Salvem el Moll, que ja han anunciat que al·legaran en contra del projecte per considerar-lo sobredimensionat i que no s'adapta al concepte ecoturístic del municipi.
  L'Ajuntament per la seva part ha dit que no presentarà al·legacions, però que estudiarà en profunditat els informes mediambientals de les administracions supramunicipals per vetllar per la legalitat del projecte.